Familien Templeton bor på den fiktive øya Clerinel i Den engelske kanal, og forbereder seg på en mulig tysk invasjon av øya, etterhvert som ryktene brer seg om at de andre Kanaløyene er okkupert. Når øya blir okkupert blir barna Caroline og Mick (henholdsvis 13 og 14 år) først etterlatt i tumultene. Før de blir evakuert rekker de å oppleve både engelske undergrunnsgrupper og vennskap med den tyske generalens barnebarn Nannerl (8 år) som lover å passe på Carolines hest Dinah.